Ֆրանսիայում 2004 թվականից գործող «SIGEST» հրատարակչության տնօրեն Վարուժան Սրապյանը մեզ հետ զրույցում պատմում է, որ հայ հեղինակներից ֆրանսերեն թարգմանել եւ հրատարակել է Հովհ․ Թումանյանի, Պարույր Սեւակի, Ղազարոս Աղայանի, Խնկո Ապոր գործերը։ Ֆրանսահայ գրողներն, ըստ Վարուժան Սրապյանի, ավելի շատ ֆրանսերեն են գրում, քան հայերեն։ «Նրանց մեծ մասն էլ գրում է ցեղասպանության մասին կամ էլ աշխարհաքաղաքական թեմաներով։ Շատ քչերն են գրում գեղարվեստական թեմաներով։ Իրենց հոդվածներն էլ հիմնականում տպագրվում են աշխարհաքաղաքական ամսագրերում»,- ասաց Վարուժան Սրապյանը։